2003D0881 — SL — 07.02.2005 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 11. decembra 2003 o pogojih zdravstvenega varstva živali in izdajanja zdravstvenih spričeval za uvoz čebel (Apis mellifera in Bombus spp.) iz nekaterih tretjih držav ter o razveljavitvi Odločbe 2000/462/ES (notificirano pod dokumentarno številko K(2003) 4623) (Besedilo velja za EGP) (2003/881/ES) (UL L 328, 17.12.2003, p.26)

spremenjena z:









▼B

ODLOČBA KOMISIJE

z dne 11. decembra 2003

o pogojih zdravstvenega varstva živali in izdajanja zdravstvenih spričeval za uvoz čebel (Apis mellifera in Bombus spp.) iz nekaterih tretjih držav ter o razveljavitvi Odločbe 2000/462/ES

(notificirano pod dokumentarno številko K(2003) 4623)

(Besedilo velja za EGP)

(2003/881/ES)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS ( 1 ), in zlasti člena 17(2)(b), prve alinee člena 18(1) ter člena 19(b) Direktive, ob upoštevanju naslednjega: (1) Odločba Komisije 2000/462/ES z dne 12. julija 2000 o zdravstvenih spričevalih za uvoz čebel/čebeljih panjev, matic in njihovih spremljevalk iz tretjih držav ( 2 ) določa pogoje za izdajanje zdravstvenih spričeval za tak uvoz iz tretjih držav, kakor zahteva Direktiva 92/65/EGS. (2) Mali panjski hrošč (Aethina tumida) je eksotični škodljivec, ki prizadene čebele in ki se je razširil iz raznih afriških držav v številne druge tretje države ter s tem povzročil resne težave čebelarski industriji. Trenutno učinkovitega in varnega postopka za boj proti temu škodljivcu ni. Če je vnesen, predstavlja mali panjski hrošč nevarnost za obstoj in delovanje čebelarske industrije v Skupnosti in s tem za kmetijstvo in okolje zaradi posledične prekinitve opraševanja. (3) Mali panjski hrošč še ni na seznamu bolezni Mednarodnega urada za kužne bolezni (OIE). Zaradi tega obseg okuženosti v tretjih državah ni znan. (4) Pršica Tropilaelaps (Tropilaelaps spp.) je eksotični škodljivec, ki prizadene čebele in ki se širi v raznih tretjih državah ter s tem povzroča resne težave čebelarski industriji. Če se vnese, bi lahko tudi to imelo podobne hude posledice za obstoj in delovanje čebelarske industrije v Skupnosti. (5) V skladu z Uredbo (ES) št. 1398/2003 za prisotnost malega panjskega hrošča in pršice Tropilaelaps v Skupnosti velja obvezno obveščanje skladno z njuno uvrščenostjo na seznam iz Direktive 92/65/EGS. Do sedaj ni bilo poročil, da bi bila odkrita v Skupnosti. (6) Poleg tega da mora biti prisotnost teh škodljivcev predmet obveščanja znotraj Skupnosti, je torej treba določiti dodatne zahteve za uvoz čebel iz nekaterih tretjih držav, da bi omejili tveganje vnosa malega panjskega hrošča in pršice Tropilaelaps v Skupnost zaradi varovanja statusa Skupnosti glede zdravstvenega varstva v čebelarstvu. (7) Samo čebelje matice z majhnim spremstvom v posameznih kletkah za čebeljo matico je mogoče z lahkoto pregledati glede okuženosti z malim panjskim hroščem in pršico Tropilaelaps, zato bi bilo treba uvoz čebel načeloma omejiti na take pošiljke. (8) Vendar ni dokaza, da bi pršica Tropilaelaps lahko okužila kolonije čmrljev (Bombus spp.). Poleg tega je bilo samo v poskusnih pogojih dokazano, da lahko mali panjski hrošč okuži kolonije čmrljev in ni dokumentarnih dokazov, da bi mali panjski hrošč lahko okužil kolonije čmrljev v naravnem okolju. Poleg tega se lahko majhne kolonije čmrljev, razmnoževanih in rejenih v nadzorovanih pogojih v okolju, tržijo zlasti za sadjarsko in vrtnarsko industrijo, vnos čmrljih matic iz naravnega okolja pa lahko tudi še vedno ostane potreben za razmnoževanje. Glede na to bi bilo treba uvoz čmrljev (Bombus spp.) odobriti tudi za majhne pošiljke, razmnoževane in rejene samo v nadzorovanih pogojih v okolju v priznanih obratih in za katere se lahko zagotovi, da v njih ni malega panjskega hrošča. (9) Za jasnost zakonodaje Skupnosti in zagotovitev nadaljnje uskladitve zahtev Skupnosti v zvezi z zdravstvenim varstvom živali ob uvozu je torej treba Odločbo 2000/462/ES razveljaviti in jo nadomestiti z določbami te odločbe, ki omejujejo uvoz na čebelje matice (Apis mellifera) in čmrlje matice (Bombus spp.) z majhnim spremstvom ali na majhne kolonije čmrljev (Bombus spp.), vzrejene v nadzorovanih pogojih v okolju v priznanih obratih. (10) Direktiva Sveta 96/93/ES z dne 17. decembra 1996 o certificiranju živali in živalskih proizvodov ( 3 ) določa standarde izdajanja spričeval, ki so potrebna za veljavno izdajanje spričeval in za preprečevanje goljufije; ustrezno je zagotoviti, da pravila in načela, ki jih uporabljajo uradne osebe za izdajanje spričeval iz tretjih držav, dajejo jamstva, ki so najmanj enakovredna tistim, določenim v tej direktivi, in bi zato morali samo državam, navedenim v delu I Priloge k Odločbi Sveta 79/542/EGS ( 4 ), dovoliti uvoz čebel in čmrljev v Skupnost. (11) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali – ob upoštevanju naslednjega: SPREJELA NASLEDNJO ODLOČBO:







▼M1

Člen 1

1. Države članice dovolijo uvoz čebel in čmrljev (Apis mellifera in Bombus spp.), kakor je predvideno z Direktivo 92/65/EGS, pod pogojem, da so izpolnjene naslednje zahteve:

— prihajajo iz tretjih držav ali njihovih delov, navedenih v delu I Priloge III,

— spremlja jih zdravstveno spričevalo v skladu z vzorcem, določenim v Prilogi I, in so v skladu z jamstvi, določenimi v tem vzorcu, in

— pošiljke so omejene na največ 20 spremljajočih čebel oz. čmrljev na čebeljo oz. čmrljo matico v posamezni kletki za matico.

2. Države članice odobrijo uvoz čebel in čmrljev (Apis mellifera in Bombus spp.) iz odstavka 1 iz tretjih držav samo, če so huda gniloba čebelje zalege, mali panjski hrošč (Aethina tumida) in pršica Tropilaelaps (Tropilaelaps spp.) na celotnem ozemlju tretje države obvezno prijavljive kužne bolezni in škodljivci.

Z odstopanjem se uvoz čebel odobri iz geografsko in epidemiološko ločenega področja tretje države iz dela 2 Priloge III. Ko odstopanje začne veljati, je avtomatično izključen uvoz čebel iz vseh drugih delov ozemlja tiste tretje države, ki niso navedeni v delu 2 Priloge III.

3. V določenem namembnem kraju, v katerem se za panje uvede uradni nadzor, se matice preselijo v nove kletke, preden se vnesejo v lokalne kolonije.

4. Kletke, spremstvo in drug material, ki spremlja matice iz tretjih držav porekla, se pošljejo v laboratorij na pregled glede prisotnosti malega panjskega hrošča, njegovih jajčec ali ličink ter znakov pršice Tropilaelaps. Po laboratorijskem pregledu se ves material uniči.

▼B

Člen 2

Z odstopanjem od druge in tretje alinee člena 1(1) države članice dovolijo tudi uvoz pošiljk čmrljev (Bombus spp.), omejenih na eno samo kolonijo, ki vsebuje največ 200 odraslih čmrljev na posodo, ki jih spremlja zdravstveno spričevalo v skladu z vzorcem, določenim v Prilogi II, in ki so v skladu z jamstvi, določenimi v tem vzorcu. V tem primeru in z odstopanjem od člena 1(2) in (3) zadostuje, da se posoda in ves material, ki spremlja čmrlje iz tretje države porekla, uničita bodisi med življenjem kolonije ali takoj po njenem koncu.

Člen 3

Odločba 2000/462/ES se razveljavi.

Člen 4

Ta odločba se uporablja od 27. decembra 2003.

Člen 5

Ta odločba je naslovljena na države članice.

▼M1









PRILOGA I

Vzorec zdravstvenega spričevala za čebelje in čmrlje matice (Apis mellifera in Bombus spp.) in njihovo spremstvo, namenjene pošiljanju v Evropsko skupnost

Opomba za uvoznika: To spričevalo je izdano samo za veterinarske namene in mora spremljati pošiljko, dokler ta ne prispe na mejno kontrolno točko.

▼B









PRILOGA II

▼M1









PRILOGA III







Del 1: Seznam tretjih držav, ki izpolnjujejo osnovne pogoje zdravstvenega varstva živali in katerim je načelno odobren izvoz čebeljih matic v ES: — države, naštete v delu 1 Priloge II k Odločbi Sveta 79/542/EGS (kakor je bila nazadnje spremenjena) Del 2: Regije tretje države, ki so geografsko in epidemiološko ločene glede hude gnilobe čebelje zalege, malega panjskega hrošča in pršice Tropilaelaps, izpolnjujejo zahteve za obvezno prijavo kužnih bolezni in škodljivcev in katerim je dovoljen izvoz čebeljih matic v ES. — Havaji (ZDA)